Soektog na vermiste vrou eindig tragiesMeghan Cremer Die 30-jarige Meghan Cremer wat Saterdag vermis geraak het, se liggaam is gevind. Cremer se ligaam is omstreeks 01:00 vanoggend op ŉ sandmyn op ŉ plaas in Philippi gevind, het kapt. FC van Wyk, woordvoerder van die polisie, gesê. Cremer het Saterdag spoorloos verdwyn nadat sy haar huis in Philippi verlaat het. Sy woon in ŉ kothuis by die Vaderlandsche Rietvlei-stalle en is omstreeks 18:00 Saterdag in haar Toyota Auris daar weg. Haar motor is Maandag in Grassy Park opgespoor. Drie verdagtes, onderskeidelik 27, 34 en 35 jaar oud, is vroeër in verband met die diefstal van Cremer se motor in hegtenis geneem. Een van die verdagtes, die 27-jarige man, word nou aangekla vir die moord op Cremer. Die verdagtes sal vandag in die Athlone-landdroshof verskyn. Polisiebeamptes tydens die soektog na Cremer. Foto: Tracey Adams/African News Agency (ANA)